
PANEVĖŽIO RAJONO SAVIVALDYBĖS TARYBA

SPRENDIMAS
DĖL PANEVĖŽIO RAJONO SAVIVALDYBĖS TARYBOS 2011 M. RUGPJŪČIO 25 D. SPRENDIMO NR. T-163 „DĖL PANEVĖŽIO RAJONO SAVIVALDYBĖS TARYBOS VEIKLOS REGLAMENTO PATVIRTINIMO“ PAKEITIMO

2014 m. gegužės 8 d. Nr. T-108
Panevėžys

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Savivaldybės taryba  n u s p r e n d ž i a:
1. Pakeisti Panevėžio rajono savivaldybės tarybos veiklos reglamento, patvirtinto Panevėžio rajono savivaldybės tarybos 2011 m. rugpjūčio 25 d. sprendimu Nr. T-163, 25.46 punktą ir jį išdėstyti taip:
„25.46. kiekvienais metais iki liepos 15 dienos išklauso savivaldybės kontrolės ir audito išvadą dėl finansų skyriaus pateiktų tvirtinti savivaldybės biudžeto, savivaldybės konsoliduotųjų ataskaitų rinkinio, kurio kopiją Finansų skyrius savivaldybės kontrolės ir audito tarnybai pateikia kartu, kai siunčia ataskaitas Lietuvos Respublikos finansų ministerijai ir tai įformina protokole“.
		2. Papildyti Panevėžio rajono savivaldybės tarybos veiklos reglamentą, patvirtintą Panevėžio rajono savivaldybės tarybos 2011 m. rugpjūčio 25 d. sprendimu Nr. T-163, 961  punktu ir jį išdėstyti taip:
„961. Pasirašyti savivaldybės tarybos teisės aktai saugomi šia tvarka:
961.1. savivaldybės tarybos priimti teisės aktai, išskyrus norminius teisės aktus, saugomi Kanceliarijos skyriuje Panevėžio rajono savivaldybės administracijos dokumentacijos plane nustatytais terminais. Užbaigtos teisės aktų bylos tvarkomos Dokumentų tvarkymo ir apskaitos taisyklių nustatyta tvarka ir perduodamos saugoti Archyvų skyriui;
961.2. savivaldybės tarybos priimti norminiai teisės aktai, pasirašyti elektroniniu parašu, įkelti į Teisės aktų registrą (TAR), administruojami  ir saugomi Lietuvos Respublikos  Seimo kanceliarijoje;
961.3. elektroniniu parašu pasirašytų savivaldybės tarybos teisės aktų nuorašai spausdinami Elektroninių dokumentų nuorašų ir išrašų spausdinimo rekomendacijose, patvirtintose Lietuvos vyriausiojo archyvaro 2013 m. gruodžio 4 d. įsakymu Nr. V-67, nustatyta tvarka ir saugomi Kanceliarijos skyriuje.“

